Hierdie is slegs enkele gevalle wat uitgewys of gekry word, die smokkelaars buit die onvermoe van die reg uit, wonder hoeveel vragte gaan dus ongesiens deur. Lekker in die nuwe RSA.
Ironies genoeg het die Blitsbokke hulle enigste neerlaag in die vyf eindstryde tot dusver op hulle tuisveld in die Kaapstadse toernooi gely.
♦ Suid-Afrika, wat Maandagoggend saam met die wind afgeskop het, het gesukkel om hulle hande op die bal te kry. Uitstekende verdediging het die Fidjiane egter aan hulle doellyn gehou met die uitsondering van hul eerste drie vyf minute na die afskop.
Maar natuurlik is dit nie alles sy werk nie. Die Blitsbokke se ondersteuning en hantering in die wind was deurslaggewend. Uiters belangrik was dat hulle nie toegelaat het dat die Fidjiane hulle in die tweede helfte soos dikwels in die verlede van die bal by die afbreekpunte afstoot nie.
Die bal wat deur Soyizwapi na Afrika uitgegee is, het met die wind van agter twee meter vorentoe in die wind gedryf. Daar is egter geen twyfel nie dat die lang aangee agtertoe was soos die reël vereis.
Die wind was in die laaste ure van die toernooi so erg dat spanne met die afskop die bal oor die tienmeterlyn laat trek het, dit teruggewaai is en hulle ŉ meter of twee van die middellyn self die bal kon speel sonder dat ŉ teenstander dit geraak het.
Twee minute later het einste Specman die bal tussen sy kwart- en tienmeterlyn gekry, ŉ gaping aangeval, met ŉ systap van die regtervoet af oopte gevind en laat waai. Hy is 75 meter later in die linkerkantste hoek oor en die telling was 19-5.
Die damwal het egter na goeie spel van die Wittruie ingegee en Waisea Nacuqu is in die hoek oor. Die wind wat deurentyd geruk en beheer van die bal oorgeneem het, was egter nie genoeg om die suksesvolle doelskop te verhoed nie (19-12).
Fidji het sowat 20 sekondes gehad en moes eenvoudig die bal ná die afskop kry. Werner Kok is deur Sevuloni Mocenacagi onderdeur geloop toe hy vir die bal gespring het, het sy teenstander in die gesig gestamp en ŉ onderonsie het uitgebreek.